kardosdrur/scandi-wiki huggingface dataset:
Neue Deutsche Härte

Neue Deutsche Härte (Ny tysk hårdhed), fork. NDH, er en stilart af rockmusikken. Teksterne til musikken er overvejende tyske, og de musikalske indflydelser er mangfoldige. Standardbesætningen af et NDH-band er typisk (dyb) sang, el-guitar, el-bas, tromme og keyboard.

Oprindelse 

NDH udviklede sig i løbet af 90´erne. I oprindelsesfasen var der blandt andet paralleller til den tyske crossover-genre (Oomph!, Die Krupps), industrial rock (Nine Inch Nails, Marilyn Manson) og rene industrial metal-grupper (Ministry, Godflesh). Dog regnes Oomph! for pionerer indenfor NDH. Deres musik orienterede sig i begyndelse efter musikprojekter som Deutsch-Amerikanische-Freundschaft, Nitzer Ebb og Laibach, som hovedsageligt stammer fra elektronik- og industrial-miljøet. Allerede på deres andet album, Sperm, fra 1994 udviklede Oomph! en rytmebetonet blanding af elektronisk og hård rockmusik, som bl.a. blev inspirationskilde for bands som Rammstein, som klarede at blive det første kommercielle gennembrud for NDH både i Tyskland og i udlandet.

Kendetegn 

Udslagsgivende er ofte klare musikalske mønstre af tunge guitarriffs og trommer, som holdes gennem en hel sang. Fra hard rock og heavy metal er de typiske karakteristika – som f.eks. hårdheden – overtaget gennem forstærkede og forvrængede guitarer. Elektroniske effekter har også en indflydelse, specielt i form af keyboards.

Udbredelse 

I begyndelsen var NDH kun populær i undergrundsmiljøet i den tyske rockscene, men i de senere år har den også nydt en stigende succes i specielt Tyskland og USA, hvorfor man er begyndt at tale om, at genren er blevet mainstream.

Kunstnere indenfor genren 

 ASP
 Atrocity
 Dementi
 Der Bote
 die!
 Die Allergie
 Die Apokalyptischen Reiter
 Eisbrecher
 Fanoe
 Farmer Boys
 Fleischmann
 Hanzel Und Gretyl
 Hämatom
 Heldmaschine
 In Extremo
 Janus
 Joachim Witt
 L'Âme Immortelle
 Leichenwetter
 Letzte Instanz
 Maerzfeld
 Mina Harker
 Megaherz
 Metallspürhunde
 Nachtmahr
 Niederschlag
 Oomph!
 Omega Lithium
 Ost+Front
 Persephone
 Project Silence
 Rammstein
 Reiter
 Richthofen
 Riefenstahl
 Rinderwahnsinn
 Ruoska
 Samsas Traum
 Schwarzer Engel
 Seelenzorn
 Siechtum
 Silber
 Stahlmann
 Staubkind
 Straftanz
 Schwanensee
 Schweisser
 Sonnengott
 Stahlhammer
 Stendal Blast
 Tanzwut
 Terminal Choice
 Teufelskreis
 Treibhaus
 Umbra et Imago
 Unheilig
 Weisses Blut
 Weto
 Weissglut, i mellemtiden Silber

Litteratur 

 Wolf-Rüdiger Mühlmann: Letzte Ausfahrt Germania. Ein Phänomen namens Neue Deutsche Härte, I.P. Verlag Jeske, 1999, .

Referencer 

Musikgenrer
Gallerkrigene

Gallerkrigene var en serie sammenstød mellem Den romerske republik og Gallien i det sidste århundrede f. Kr. Krigene kulminerede med slaget ved Alesia i 52 f.Kr., som førte til at hele Gallien (dagens Frankrig) blev en romersk provins. Krigene er beskrevet i Julius Cæsars berømte biografi, Commentarii de Bello Gallico.

Selv om Cæsar beskrev disse krige som et defensivt tiltag mod en ekstern trussel, er de fleste moderne historikere enige om at krigene blev udkæmpet for at underbygge Cæsars politiske position, og for at erstatte hans store gæld. Flere gange gik han til angreb på galliske stammer som ikke var en trussel mod romerske interesser.

Gallerkrigene kan groft set inddeles i tre faser: Romersk indblanding i interne galliske konflikter (58 f.Kr. – 57 f.Kr.); forfølgelser af anti-romerske styrker (56 f.Kr. – 55 f.Kr.); og konsolideringsfasen (54 f.Kr. – 51 f.Kr.), hvor romerne bekæmpede flere galliske oprør.

Gallien
Romerske krige
Mainz 05

Mainz 05 er en tysk fodboldklub i Mainz, Rheinland-Pfalz, der spiller i landets bedste række, Bundesligaen. Her sikrede man sig senest oprykning til i 2009.

Historie 
Klubben var i mange år kun repræsenteret i de lavere rækker, og blev i 1982 tysk amatørmester.

I 1988 rykkede man dog op i 2. Bundesliga (man havde i begyndelsen af 60'erne været et midterhold i den næstbedste række, men ikke mere). Det blev dog kun til en enkelt sæson, før man måtte tilbage til Regionalligaen. I 1990 kom klubben dog op igen, og denne gang var det for at blive der. I både 1997, 2002 og 2003 sluttede klubben på en 4. plads, hvilket lige akkurat ikke gave oprykning til Bundesligaen, men i 2004 lykkedes det for første gang i klubbens historie.

I sin første sæson nøjedes Mainz ikke med at forblive i rækken, man kvalificerede sig også til UEFA Cup'en via Fair Play-listen.

Efter tre sæsoner rykkede Mainz i 2007 igen ud af Bundesligaen.

Torsdag  15. maj 2014 offentliggjorde klubben, at man havde skrevet en treårig kontrakt med den danske træner Kasper Hjulmand gældende fra sæsonen 2014-15. Hjulmand, der tidligere var træner for det danske fodboldhold FC Nordsjælland, tiltræder som cheftræner. Hjulmand nåede dog kun lidt over en halv sæson efter han den 17. februar 2015 blev fyret.

Nuværende spillertrup

Udlånt

Resultater

Titler 

Tysk amatørmester
 Vinder (1): 1982

Kendte spillere 
  Emil Kostadinov
  Mohamed Zidan

Danske spillere 
  Leon Andreasen (på lejemål fra Werder Bremen, forår 2007)
  Torben Nielsen
  Bo Svensson
  Morten Rasmussen
  Niki Zimling
  Emil Berggreen
  Jonas Lössl
  Viktor Fischer
  Marcus Ingvartsen

Europæisk deltagelse

Kilder

Eksterne henvisninger 
 Mainz 05's officielle hjemmeside

Fodboldklubber i Tyskland
Etableret i 1905
Mainz
Fanejede fodboldklubber
Dark Messiah of Might and Magic

Dark Messiah of Might and Magic er et action-computerrollespil i førstepersons-perspektiv fra 2006, udviklet af Arkane Studios og Floodgate Entertainment. Spillet er udgivet af Ubisoft og har også en multiplayer-del udviklet af Kuju Entertainment. I 2008 blev det også udgivet til Xbox 360.

I spillet styrer man Sareth, der er lærling under magikeren Phenrig, som del af en ekspedition bliver sendt til byen Stonehelm, for at få fat på en magisk artefakt kaldet "The Skull of Shadows", før en gruppe nekromantikere gør.

Gameplay 
Spillet begynder med en tutorial, hvor man henter en krystal, og derefter drager man ud for at hente "The Skull of Shadows". Figuren Sareth styres på forskellige måde; som warrior, rogue eller magiker, der alle har traditionelle egenskaber forbundet med professionen.

Eksterne henvisninger 
 
 Dark Messiah of Might and Magic  hos GameRankings
 Dark Messiah of Might and Magic  på Metacritic

Computerspil fra 2006
First-person shooter
Ubisoft-spil
Windows-spil
Xbox 360-spil
Romersk arkitektur

Romersk arkitektur udviklede romerne fra den græske arkitektur, men den romerske fik tidligt et mere urbant præg end den græske. Fra grækerne arvede romerne for eksempel tempel-, teater-, palads-, bolig- og basilikaarkitekturen, fra etruskerne hvælvet, men fusionen mellem disse og for eksempel termalbadene var romernes egne opfindelser. En betydningsfuld opfindelse var den naturlige cement, puzzola, med hvilken romerne kunne opføre gigantiske kupler og romerske akvædukter.

Se også 

 Den romerske by
Hansa Rostock

Hansa Rostock er en tysk fodboldklub, der i øjeblikket ligger i landets tredjebedste række, 2. Liga. Klubben er den blandt de 4 østtyske klubber, der har prøvet kræfter med Bundesligaen siden Murens fald (de andre tre er Energie Cottbus, Dynamo Dresden og VfB Leipzig), og så klart den, der har klaret sig bedst af disse.

Historie 
Klubben opstod i 1965, da fodboldafdelingen af sportsklubben SC Empor Rostock brød ud. Navnet "Hansa" blev taget pga. Rostocks glorværdige fortid som hansestad. I 70'erne og 80'erne var klubben stort set hele tiden at finde i den bedste østtyske række. I 1991 vand klubben sit første østtyske mesterskab, og det var samtidig sidste gang, at det østtyske mesterskab blev afholdt. Derfor fik klubben også lov til at deltage i den nye samlede Bundesliga (sammen med Dynamo Dresden) i sæsonen 1991/1992, men man kunne ikke klare konkurrencen og rykkede ud.

I 1995 kom klubben dog tilbage med fornyet styrke, og det lykkedes at holde sig oppe i 10 år, men pga. placeringe i øst havde klubben økonomiske vanskeligheder, og derfor solgte klubben flere profiler. Så i 2005 måtte man sande, at den stod på 2. Bundesliga igen. I 2007 sikrede klubben sig igen avancement til Bundesligaen, men måtte forlade ligaen efter en enkelt sæson. I 2010 måtte holdet se sig degraderet til tredjebedste niveau.

Resultater

Titler 
Østtysk mester
 Vinder (1): 1991
 Sølv (4): 1962, 1963, 1964, 1968

Kendte spillere 
  Joachim Streich
  Carsten Jancker
  Marko Rehmer
  Oliver Neuville
  Marcus Allbäck
  Jari Litmanen

Danske spillere 
  Rasmus Thellufsen (2019-2020)
  David Rasmussen (2004-2005)
  Thomas Rasmussen (2003-2005)
  Martin Retov (2008-2011)
  Sebastian Svärd (2009)

Eksterne henvisninger 

 Hansa Rostocks officielle hjemmeside

Rostock, Hansa
Rostock, Hansa
Rostock
Etableret i 1965
Fanejede fodboldklubber
Energie Cottbus

Energie Cottbus er en tysk fodboldklub, der tidligere, ad flere omgange har spillet i 1 Bundesliga. Nu frister klubben en kummerlig tilværelse Regionalliga Nordost. Klubben er fra Cottbus i Østtyskland og debuterede i Bundesligaen i 2000, hvor den flere gange har været at finde siden.

Historie 
Klubben blev grundlagt i 1963, men vælger selv at sige 1966 pga. navnet. I den østtyske liga spillede klubben syv sæsoner i den bedste række og kvalificerede sig en enkelt gang til Toto Cup'en. Efter den tyske genforening skiftede den navn fra BSG Energie Cottbus til FC Energie Cottbus.

I det nye ligasystem begyndte klubben i fjerdebedste række. Først i 1997 rykkede den op i 2. Bundesliga, men allerede tre år senere var klubben at finde i Bundesligaen. Her forblev den i tre sæsoner, inden det i 2003 var retur til 2. Bundesliga. Inden da udmærkede klubben sig ved at kvalificere til finalen i den tyske pokalturnering, hvor holdet den 14. juni, 1997 tabte med 0-2 til VfB Stuttgart. 

Siden har klubben flere gange skiftet mellem ligaerne.

Klubben var i øvrigt den første tyske klub der ikke havde en eneste tysker i startopstillingen til en bundesligakamp.

Resultater

Titler 

Tysk pokalturnering
 Sølv (1): 1997

Kendte spillere 
  Vasile Miriuţă
  Vragel da Silva

Danske spillere 
  Dennis Sørensen

Eksterne henvisninger 

 Energie Cottbus' officielle hjemmeside 

Cottbus, Energie
Etableret i 1966
Cottbus
Fanejede fodboldklubber
Rachel Hurd-Wood

Rachel Clare Hurd-Wood (født 17. august 1990) er en engelsk skuespillerinde.

Biografi 
Rachel Hurd-Wood blev født i London, England, som datter af Philip og Sarah Hurd-Wood. Hun har en lillebror, Patrick, og hendes kældyr er to ørkenrotter, der hedder Romulus og Remus. Hurd-Wood bor i øjeblikket i en victoriansk hytte i Godalming, Surrey.

Filmography 
  Parfumen - Historien om en morder (2006), as Laure Richis
 An American Haunting (2005), som Betsy Bell
 Sherlock Holmes and the Case of the Silk Stocking (2004), som Imogen Helhoughton
 Peter Pan (2003), som Wendy Darling

Eksterne kilder/henvisninger 
 
 Emerald Wendy  
 http://www.rachelhurdwood.de/  

Skuespillere fra England
Kollegiegården

Kollegiegården er et kollegium på Nørrebro i København. Kollegiet er beregnet til i alt 307 beboere. Kollegiet er selvejende, men administreret af Foreningen Socialt Boligbyggeri, og opskrivning til boligerne foregår gennem Centralinstillingsudvalget (CIU). Bygningsanlægget er tegnet af Gert Edstrand og Poul Erik Thyrring.

Kollegiet består af en værelsesfløj og en lejlighedsfløj. Værelsesfløjen med 169 værelser har to opgange: indre på Tagensvej 52B har 6 gange (etager) af 14 værelser, mens ydre på Tagensvej 52A har 6 gange af 13 værelser samt en gang af 7 værelser. Lejlighedsfløjen har 5 opgange (Fogedmarken 6, 8, 10, 12, 14) med tilsammen 69 lejligheder (67 2-personers, en 3-personer, og en 1-persons).

I 'gården' er en stor græsplæne med blandt andet bænke og grille. Den forreste del af gården ud mod Tagensvej er en ingo-tankstation, som er adskilt fra plænen af en mur og en række platantræer.

Kollegiegården blev påbegyndt 1959 og taget i brug i 1961. Det blev gennemført en større renovering fra april 2005 til februar 2006, hvor blandt andet el-og vandføring, bade, samt køkkener i værelsesfløjen blev renoveret. I 2006 købte Kollegiegården ejerskabet af et fiberkabel til bredbåndsknudepunktet GCBO, hvorfra den kørte 34 Mb/s synkron internetadgang samt IP-telefoni. I dag er der ikke længere IP-telefoni, men en synkron 1000 Mb/s internetadgang.

Den største årlige begivenhed er Tour de Cuisine, hvor kollegiet spiser sammen i festlokalet Tarmen før de går rundt på de enkelte køkken som er pyntet med hvert sit tema, inklusiv en tema-drink. Der er også mange køkkener, som holder en årlig Tour des chambres internt på gangen efter samme koncept.

Mange mennesker forveksler Kollegiegården med Studentergården eller Rigshospitalets Kollegium, som begge to også ligger på Tagensvej.

Eksterne links 

Kollegiegårdens hjemmeside

Kollegier i København
Nørrebro
TSV 1860 München

Turn- und Sportverein München von 1860 (også kendt som TSV 1860 München eller blot 1860 München) er en tysk fodboldklub, der er kendt for at være den store lokale rival til Bayern München. Klubben var i 1963 med til at danne Bundesligaen og har en enorm fanskare, der mener, at klubben også hører til der.

Historie 
Klubben blev, som navnet antyder, grundlagt i 1860. I 1920'erne var klubben med i toppen, men aldrig helt fremme. I 1931 kom man dog frem til finalen om mesterskabet, som dog blev tabt 3-2 til Hertha Berlin.

I 1963 debuterede klubben i den netop dannede Bundesliga (tre år før Bayern München), og i 1966 kunne klubben for første og hidtil eneste gang kalde sig tyske mestre. Året før havde de været i finalen i UEFA Pokalvindernes turnering, hvor de dog havde tabt 2-0 til West Ham. Succesen varede dog ikke evigt, og i 1970 rykkede klubben ned. De næste syv år blev tilbragt i den næstbedste række, hvorefter de rykkede op igen, blot for at rykke ned sæsonen efter. Igen i 1979 rykkede man op i Bundesligaen, men allerede i 1981 rykkede man ned. Året efter skete katastrofen: Klubben blev pga. økonomiske problemer tvangsnedrykket til tredjebedste række, til trods for en 4. plads i 2. Bundesliga.

Efter en enkelt gang at have været oppe i 2. Bundesliga for derpå at blive sendt retur, lykkedes det i 1993 at rykke op i 2. Bundesliga. Sæsonen efter gav en 3. plads og dermed oprykning til Bundesligaen. I de følgende 10 år lå 1860 som regel på pladserne melle 4 og 10. Men i 2004 betød en 17. plads, at klubben igen måtte ned i 2. Bundesliga, hvor den befinder sig i dag.

Resultater

Titler 

Tysk mester
 Vinder (1): 1966
 Sølv (2): 1931, 1967

Tysk pokalvinder
 Vinder (2): 1942, 1964
UEFA Pokalvindernes Turnering
 Sølv (1): 1965

Kendte spillere 
  Lars Bender
  Sven Bender
  Thomas Hässler
  Jens Jeremies
  Rudi Völler
  Davor Suker
  Erik Mykland

Danske spillere 
  Jan Højland Nielsen
  Frank Pingel
  Christian Gytkjær
Arne Rastad
Niels Poulsen

Eksterne henvisninger 

 1860 Münchens officielle hjemmeside

Mynchen, TSV 1860
Etableret i 1860
Sport i München
Fanejede fodboldklubber
SAIS

SAIS, akronymet henviser til forskellige artikler:

 Statsadvokaten for særlige internationale straffesager – statsadvokatur oprettet af justitsministeren i foråret 2002.

 Student Association at the department of Information Studies – studenterforening for de studerende på Informationsvidenskab på Aarhus Universitet.

 Paul Nitze School of Advanced International Studies – studieretning på Johns Hopkins University i Baltimore , USA.
Statsadvokaten for særlige internationale straffesager

Statsadvokaten for særlige internationale straffesager blev etableret i foråret 2002 af justitsministeren. Statsadvokatens opgave var at behandle sager om alvorlig kriminalitet begået i udlandet. Herunder bl.a. folkedrab, forbrydelser mod menneskeheden og krigsforbrydelser.

Statsadvokaten stod for den strafferetlige efterforskning og tiltalerejsning i disse sager.

Med virkning fra 2012 blev advokaturen lagt sammen med Statsadvokaten for Særlig Økonomisk Kriminalitet til Statsadvokaten for Særlig Økonomisk og International Kriminalitet.

Ekstern henvisning
 Årsberetninger for Statsadvokaten for særlige internationale straffesager 2002-2011

Litteratur 
 "Special International Crimes Office", Astrid Kjeldgaard-Pedersen, Encyclopedia of Transitional Justice, ed. / Lavinia Stan; Nadia Nedelsky. Vol. 2 Cambridge : Cambridge University Press, 2013. p. 401-405.
 "SAIS - Statsadvokaten for Særlige Internationale Straffesager - 10 år med fokus på international kriminalitet", af Lars Plum, i Mod og mening, Hyldestskrift til Frederik Harhoff, Jurist- og Økonomforbundets forlag 2016, s. 435-453.

Etableret i 2002
Ophørt i 2012
Danmarks retsvæsen
Kong Knaps Dige

Kong Knaps Dige er en gammel forsvarsvold, formentlig fra jernalderen. Det ligger hvor Hærvejen krydser Haller Å, ved Bækgård (kaldes også Bækmarksdiget), lidt vest for hovedvej 13, ved Grathe Kirke, Thorning Sogn (Silkeborg Kommune). Diget kaldes også for Bækmarksdiget, Koksnapdiget eller som det skrives 1623 Knapdiget. Resterne af diget er en cirka 200 meter lang, optil 6,5 meter bred og 1 meter høj jordvold, der går fra nordvest mod sydøst hen over en lavning mellem to bakker og noeget op ad disse. Langs den sydvestlige side løber der på en længere strækning en indtil 1,25 meter dyb grav. Diget har formentlig været både højere og længere. Dets alder kan ikke fastslås med sikkerhed, men det kan senest være anlagt i den ældste middelalder, hvor det har skullet dække overgangen over nordfor løbende Haller Å. Det menes at have tjent som en grænse eller toldsted mellem forskellige stammer, men en ubekræftet tradition henlægger kampen i Slaget på Grathe Hede i 1157 til dette sted. Kong Knap kendes kun i navnet på diget, men kan være en henvisning til kong Svend Grathe (Svend Knap). Digets bedst bevarede dele blev fredet 1879 og den øvrige strækning i 1893.

Kilder 
 Trap Danmark, 4. udg. bind 6, Viborg Amt, Kbh. 1925 

Fæstningsanlæg i Danmark
Bygninger, konstruktioner og anlæg i Ikast-Brande Kommune
Margueritruten
Magleby Kirke (Langeland)

Magleby kirke ligger på det sydligste Langeland og består af et romansk skib, sengotisk langhuskor, våbenhus, ligkapel og tårn. Skibet er en granitkvaderbygning, med begge de oprindelige døre bevaret med fritstående søjler; den nordlige, som er i brug er udvidet, mens den sydlige er tilmuret. Fra et nedbrudt romansk kor ses adskillige kvadermateriale i kirkens yngre murværk, bl.a. en arkadefrise. Det romanske kor blev i sengotisk tid erstattet af et hvælvet langhuskor. Tårnet har været ombygget i to omgange, først i 1762 hvor det fik et højt ottekantet spir, og atter i 1828-29.

Kirkens alterbord har et enkelt panelværk fra o. 1600 og en altertavle med billede, "Bebuddelsen" i italiensk stil i nyrokoko ramme. Den romanske døbefont er af sydfynsk type og prædikestolen er et snitværk i renæssance fra ca. 1630.

På kirkegården findes en mindemur over engelske, canadiske og amerikanske flyvere, der blev skudt ned over Langeland under 2. verdenskrig.

Eksterne kilder og henvisninger 

 Kirkens beskrivelse hos Trap – Kongeriget Danmark, 3. udgave, bind 3, s. 783
 Byggeår for kirker 
 Magleby Kirke  hos nordenskirker.dk
 Magleby Kirke hos KortTilKirken.dk

Kirker i Langeland Kommune
Kirker i Fyens Stift
Kirker i Svendborg Amt
NaturBornholm

NaturBornholm er et oplevelsescenter om Bornholms tilblivelseshistorie, natur og geologi. Det ligger ved Klintebakken i Aakirkebys sydlige udkant.

NaturBornholm blev indviet 16. maj 2000 af husets protektor, Prins Henrik og initiativtageren Birthe Juel-Jensen. Det er Bent Jørgensen (tidligere direktør for Zoologisk Have i København), der høres fortælle om Bornholms tidsrejse i det enorme stenhus. En lang række naturvejledere er knyttet til centeret. Det er den største turistsatsning på Bornholm, der er blevet til noget, og det kan være inspireret af Anders Nyborg og Jørn Utzons' storslåede planer til Naturama i Gudhjem. Den store stenbygning er tegnet af arkitekten Henning Larsen. NaturBornholm drives af den erhvervsdrivende fond NaturBornholm med Kim Kock-Hansen som direktør.

Bidragsydere har været

 Aakirkeby Kommune
 Bornholms Amt
 Arbejdsmarkedets Feriefond
 Friluftsrådet
 Sparekassen Bornholms Fond
 Folketingets Finansudvalg
 EU's Regionalfond Mål 5b
 Erhvervsministeriet
 Damgaard Data
 Wiedemanns legat
 Simon Spies Fonden
 Det Obelske Familiefond. 

NaturBornholm-udstillingen fulgte en hvidbog udviklet af zoologen Peter Haase, nuværende direktør i NaturBornholm og geologen Jørn Waneck.

Udstillingen blev tegnet af designeren Christian Bjørn. Teamet bestod foruden designeren Christian Bjørn af scenografen Charlotte Bech og arkitekten Christian Teller. Udstillingsdesignet blev tildelt DD Visionspris 2000 af Dansk Design Center og var 2001 nomineret i kategorien Design og Art Direction (D&AD) i London.  

NaturBornholm er et af det statsstøttede videnspædagogiske aktivitetscentre.

Se også 
 Bjergarterne i Bornholms grundfjeld

Referencer

Eksterne henvisninger 

 NaturBornholms hjemmeside
 NaturBornholm - et oplevelsescenter om bl.a. Bornholms historie 

Museer på Bornholm
Geologiske selskaber og institutioner
Museer etableret i 2000
Naturhistoriske museer i Danmark
Nedsparingslån

Nedsparingslån, realkredit- eller bankbaseret ordning for ejere af fast ejendom, som betyder, at man uden en traditionel omlægning af prioritetslån og uden en forhøjelse af ydelserne herpå kan få en del af boligens friværdi udbetalt kontant eller som månedlige beløb over en aftalt årrække, som oftest op til 15 år.

Ordningen er senest indført i 2000 og forudsætter, at banken eller realkreditinstituttet får pant i boligens friværdi. Ideen er, at boligejeren forudser et salg, når nedsparingslånet skal indfries, idet lånet da inddækkes via købesummen.

Kim Valentin skrev i 2019 på Berlingske at et nedsparingslån bedre kunne betale sig end at tage penge fra sin egen opsparing. Det kan f.eks. være hvis du tjener flere penge på renter på din nuværende formue eller at huspriserne stiger end hvad renterne på et nedsparingslån koster.

Referencer 

Ejendomsmarked